Nyeste Skilderie af Kiøbenhavn, 1824-01-16
Til Understøttelse for skibbrudne trængende Søemænd og deres Efterladte, har afg. Sognepræst Walther legeret en Kgl. Obligation, hvis Renter, a 4 PC., skulle anvendes til dette Øiemed, stor . . . . . . . . . . . . . Sølv 500 Rbdlr. Naar til disse Summer, som for største Delen ere aldeles utvivlsomme, lægges de i 16de Qvartal indkomne og ommeldte, vil Bombebøssens hele Capital kunne beløbe sig til - circa 33,000 Rbdlr. Sølv og rede Sølv, og 3920 Mk. Banco. Hvilke trøstende Udsigter ligge heri for den gamle Sømand, og lignende ville vise sig for den ulykkelige Skibbrudne, naar Sal. Walthers Exempel blev efterfulgt; thi Bombebøssens Plan gaaer ei ud paa at sørge for de Forliste. Nylig ere 3de mig bekiendte Ulykker hændede her fra Staden. J forrige Maaneds rasende Storme mistede Capit. Bang sit eiende Skib, ei assureret, svømmede 1/2 Time, blev som død optaget, men bragt til Live igjen. 1 Mand druknede, 2 hængte 3 Timer paa Masten. Capitainen har Kone og 4 Børn, og er nu forarmet. – Ludvigsen: Skibet sank i Stormen under Fødderne af Mandskabet, en Engelskmand bjergede dem. - Kaalund, en Søn af Regimentschef, Oberst Kaalund, en stolt Sømand, der har pløiet Søen som oftest paa Vintertourer som Skibsfører, maatte blive paa Jydskekysten ved Ringkjøbing; kun 1 Mand bjergedes. Kun Halvdelen af de faste aarlige Indtægter, nær 650 Rbdlr. N. V., er vedtaget at maa anvendes til Friboligens løbende Udgivter, den anden halve Deel lægges til Capitalen, for at den med Sikkerhed kan voxe. Bemærkninger ved de øvrige indkomne Gaver i og til Bombebøssen, samt til Mandskabet. 1) J Bombebøssen fandtes ved dens Aabning de i Regnskabet anførte 100 Rbdlr. N. V. i et sammenlagt Papiir, hvori stod, Riego. - 2) Til Bombebøssen 80 Sølvdalere, modtaget Nytaarsdagen af en Embedsmand, som paa hiin Side det atlantiske Hav bidrog med 100, og paa denne Side med disse. - Den 22 Novbr. 10 Sølvdalere, hvormed fulgte de skjønne Linier, som man har læst i Dagen fra et ungt Menneske, der stod i Begreb med at drage over Havet. - D. 26 Decbr. 6 Rbdlr. fra Faderen til dette unge Menneske. Nytaarsdag med Fodposten modtaget en meget hørlig Billet, hvori fra 3 unge Mennesker 3 Rbdlr. og nedenunder Bogstaverne T. P. N., og Dagen efter ligeledes med Fodposten en dito med 1 Rbdlr. fra H.,der vilde været med Hine i Gaar, men som, ifølge sin Billet, kom for silde. - Den 6 Jan. fra Hr. Procurator Bierring sendt 15 Rbdlr. Sedler, som vare ham tilstillede af en Huuseier, der af en fraflyttende Leier havde maattet modtage samme istedet for 40 Rbdlr., som han havde troet sig berettiget til at erholde. - Ved Bombebøssens Aabning, efterat Directionen af mig havde modtaget foranførte, lagde Hr. Consul Duntzfeldt 12 Rbdlr. til fra en Ven. - 3) J den røde Bog fandtes annoteret at være nedlagt i Bombebøssen den 3 Novbr. af en borgerlig Mand selv 1 Specie, og den 15 dito fra Capit. Juul, efter sin lange og besværlige aars Søreise, 5 Rbdlr. Forresten, som sædvanligt, fra Capitainerne og Besætningerne frivillige Bidrag. - 4) Hr. Assessor og Apotheker Pflugmacher og Hr. Amtschirurg Freese, begge boende paa Christianshavn, have ædelmodigen offereret deres Hielp til vore gamle Sømænd i Friboligen. - 5) Politievennens Udgiver, Hr. Capit. Kristensen, har atter, ligesom forrige Aar, til Helligdagen sendt vort gamle Mandskab en Side Flesk, en Skjeppe Ærter, en Skjeppe Gryn, en Sæk Kaal, Rødder og Grønt, et Lispund Klipfisk, 4 Potter Brændeviin til Juul og Nytaar, som for hans og nogle gode Venners Bidrag er indkjøbt, samt 1 Rbd. til Peber &c. Desuden fra Bagermester, Lieuten. Müller 5 Rugbrød, og fra Dhrr. Brødre Siegumfeldt 1 1/2 Lispd. Skraaetobak. Hr. Capit Kristensen har og skaffet fra en Ven 6 Couverts til de 6 sidst indlemmede Gamle. Bemeldte Fødevare kom vel tilpas i disse Hellig og paafølgende arbeidsløse Dage, midt i Vinterstiden. Hr. Viinhandler Barfred, der selv nedlagde 5 Rbdlr. i Bombebøssen, d. 18de Juli f. A., blev i forrige Qvartals Bemærkninger ei observeret.